CELEX: 32011R0420
Language: hu
Date: 2011-04-29 00:00:00
Title: A Bizottság 420/2011/EU rendelete ( 2011. április 29. ) az élelmiszerekben előforduló egyes szennyező anyagok felső határértékeinek meghatározásáról szóló 1881/2006/EK rendelet módosításáról  EGT-vonatkozású szöveg

30.4.2011   
            
            
               HU
            
            
               Az Európai Unió Hivatalos Lapja
            
            
               L 111/3
            
         A BIZOTTSÁG 420/2011/EU RENDELETE
   (2011. április 29.)
   az élelmiszerekben előforduló egyes szennyező anyagok felső határértékeinek meghatározásáról szóló 1881/2006/EK rendelet módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszerekben előforduló szennyező anyagok ellenőrzésére vonatkozó közösségi eljárások megállapításáról szóló, 1993. február 8-i 315/93/EGK tanácsi rendeletre (1) és különösen annak 2. cikke (3) bekezdésére,
   mivel:
   
               (1)
            
            
               Az élelmiszerekben előforduló egyes szennyező anyagok felső határértékeinek meghatározásáról szóló, 2006. december 19-i 1881/2006/EK bizottsági rendelet (2) megállapítja az egyes élelmiszerekben található szennyező anyagok felső határértékeit.
            
         
               (2)
            
            
               Tekintettel annak különböző értelmezéseire, hogy a tarisznyarákok mely testrészeit kell vizsgálni a felső kadmium-határértékkel való összehasonlítás céljából, egyértelművé kell tenni, hogy az 1881/2006/EK rendelet mellékletében a rákfélék esetében meghatározott felső kadmium-határértékeket a végtagok (lábak és ollók) valamint a has színhúsára kell alkalmazni. A tarisznyarákok és tarisznyarákszerű rákfélék esetében a felső határérték csak a lábakra és ollókra alkalmazandó. Ez a fogalommeghatározás kizárja a rákfélék más testrészeit, mint a fejtor (cephalothorax) és az ehetetlen részek (héj, farok). A fejtorban találhatók az emésztőszervek (hepatopancreas), amelyek tudvalevőleg nagy mennyiségű kadmiumot tartalmaznak. Mivel egyes tagállamokban előfordulhat, hogy a fejtor részeit is rendszeresen fogyasztják, a kadmium-expozíció csökkentése érdekében célszerű lehet a fogyasztók számára tagállami szinten e részek fogyasztásának korlátozását javasolni. Ebben a kérdésben az Európai Bizottság Egészség- és Fogyasztóügyi Főigazgatósága a weboldalán tájékoztatót (3) jelentetett meg.
            
         
               (3)
            
            
               A következetesség érdekében ennek megfelelően módosítani kell a rákfélék testrészeire vonatkozó előírásokat más szennyező anyagok (ólom, higany, dioxinok és PCB-k, valamint policiklikus aromás szénhidrogének) felső határértékeinek tekintetében is.
            
         
               (4)
            
            
               A kéthéjú kagylók, például a zöldhéjú kagylók és az osztrigák a tengeri algákhoz/moszatokhoz hasonlóan kadmiumot halmozhatnak fel. Mivel a zöldhéjú kagyló porát és az osztrigaport a szárított tengeri algákhoz/moszatokhoz hasonlóan étrend-kiegészítőként forgalmazzák, a szárított kéthéjú kagylókra a szárított tengeri algákra/moszatokra vagy tengeri algákból/moszatokból származó termékekre jelenleg vonatkozó felső kadmium-határértékkel azonos határértéket kell meghatározni.
            
         
               (5)
            
            
               A leveles káposztára vonatkozó rendelkezéseket össze kell hangolni a többi leveles zöldségre vonatkozó rendelkezésekkel. A leveles káposztát ezért az alapértelmezett felső kadmium-határérték tekintetében ki kell zárni a 3.2.15. pontban meghatározott „zöldségek és gyümölcsök” közül, és a 3.2.17. pontban kell szerepeltetni.
            
         
               (6)
            
            
               A gyümölcsökre és zöldségekre meghatározott felső ólom- és kadmium-határértékek a tengeri algákra/moszatokra nézve nem valószerűek, mivel ezek a növények természetüknél fogva nagy mennyiségű ólmot, illetve kadmiumot tartalmazhatnak. A tengeri algákat/moszatokat ezért ki kell zárni a zöldségekre és gyümölcsökre vonatkozó alapértelmezett felső ólom- és kadmium-határértékek alkalmazása alól (3.1.10. és 3.2.15. pont). További előfordulási adatokat kell gyűjteni annak megállapításához, hogy szükség van-e a tengeri algákra/moszatokra vonatkozó valószerűbb, külön felső ólom- és kadmium-határértékek megállapítására.
            
         
               (7)
            
            
               Következetlenségek állnak fenn az 1881/2006/EK rendeletben szereplő élelmiszerek/termékcsoportok elnevezései, valamint a növényi és állati eredetű élelmiszerekben és takarmányokban, illetve azok felületén található megengedett növényvédőszer-maradékok határértékéről, valamint a 91/414/EGK tanácsi irányelv módosításáról szóló, 2005. február 23-i 396/2005/EK európai parlamenti és tanácsi rendeletben (4) szereplő élelmiszerek/termékcsoportok elnevezései között. Mivel az 1881/2006/EK rendelet a 396/2005/EK rendeletben felsorolt termékcsoportokra hivatkozik, ezeket az elnevezéseket az utóbbi rendeletben szereplő elnevezésekhez kell igazítani.
            
         
               (8)
            
            
               Az ellenőrzésre és jelentésre vonatkozó rendelkezéseket az etil-karbamát (5), perfluor-alkilezett anyagok (6), akrilamid (7) ellenőrzésére vonatkozó ajánlások figyelembevételével naprakésszé kell tenni. Mivel a 2006/504/EK bizottsági határozatot (8) az 1152/2009/EK bizottsági rendelet (9) hatályon kívül helyezte és annak helyébe lépett, a 2006/504/EK határozatra történő hivatkozás helyébe a 1152/2009/EK rendeletre történő hivatkozásnak kell lépnie. Világossá kell tenni továbbá, hogy mely adatokat kell a Bizottságnak, illetve melyeket kell az EFSA-nak benyújtani.
            
         
               (9)
            
            
               Az ebben a rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével, és sem az Európai Parlament, sem a Tanács nem ellenezte őket,
            
         ELFOGADTA EZT A RENDELETET:
   1. cikk
   Az 1881/2006/EK rendelet a következőképpen módosul:
   
               1.
            
            
               A 9. cikk a következőképpen módosul:
               
                           a)
                        
                        
                           A (2) és a (3) bekezdés helyébe a következő szöveg lép:
                           „(2)   A tagállamok és az érdekelt felek évente tájékoztatják a Bizottságot a végzett vizsgálatok eredményeiről, beleértve az ochratoxin-A, dezoxinivalenol, zearalenon, T-2 és HT-2 toxin és fumonizin B1 és B2 általi szennyeződés megelőzésére hozott intézkedések alkalmazásában történt előrehaladást. A Bizottság a tagállamok rendelkezésére bocsátja e vizsgálatok eredményeit. A vonatkozó előfordulási adatokat az EFSA-nak kell benyújtani.
                           (3)   A tagállamok a 1152/2009/EK bizottsági rendeletnek (10) megfelelően jelentést tesznek a Bizottságnak az aflatoxinokra vonatkozó megállapításaikról. A tagállamok a 2007/196/EK (11), 2010/133/EU (12), 2010/161/EU (13) és 2010/307/EU (14) bizottsági ajánlásoknak megfelelően jelentést tesznek a EFSA-nak a furánra, az etil-karbamátra, a perfluor-alkilezett anyagokra és az akrilamidra vonatkozó megállapításaikról.
                        
                     
                           b)
                        
                        
                           A szöveg a következő (4) bekezdéssel egészül ki:
                           „(4)   A szennyező anyagoknak a tagállamok által összegyűjtött előfordulási adatait – adott esetben – szintén az EFSA-nak kell jelenteni.”
                        
                     
         
               2.
            
            
               A melléklet e rendelet mellékletének megfelelően módosul.
            
         2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. április 29-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 37., 1993.2.13., 1. o.
   
      (2)  HL L 364., 2006.12.20., 5. o.
   
      (3)  http://ec.europa.eu/food/food/chemicalsafety/contaminants/cadmium_en.htm
   
      (4)  HL L 70., 2005.3.16., 1. o.
   
      (5)  HL L 52., 2010.3.3., 53. o.
   
      (6)  HL L 68., 2010.3.18., 22. o.
   
      (7)  HL L 137., 2010.6.3., 4. o.
   
      (8)  HL L 199., 2006.7.21., 21. o.
   
      (9)  HL L 313., 2009.11.28., 40. o.
   
      (10)  HL L 313., 2009.11.28., 40. o.
   
      (11)  HL L 88., 2007.3.29., 56. o.
   
      (12)  HL L 52., 2010.3.3., 53. o.
   
      (13)  HL L 68., 2010.3.18., 22. o.
   
      (14)  HL L 137., 2010.6.3., 4. o.”
   
      MELLÉKLET
      Az 1881/2006/EK rendelet melléklete a következőképpen módosul:
      
                  1.
               
               
                  Az ólomra vonatkozó 3.1. szakaszban a 3.1.6., 3.1.9., 3.1.10. és 3.1.11. pontok helyébe a következő szöveg lép:
                  
                              Élelmiszerek (1)
                           
                           
                              Felső határértékek (mg/kg nedves tömeg)
                           
                        
                              „3.1.6.
                           
                           
                              Rákfélék (26): végtagok és has színhúsa (44). A tarisznyarákok és tarisznyarákszerű rákfélék (Brachyura és Anomura) esetében a végtagok színhúsa.
                           
                           
                              0,50”
                           
                        
                              „3.1.9.
                           
                           
                              Hüvelyes zöldségek (27) és gabonafélék és hüvelyesek
                           
                           
                              0,20”
                           
                        
                              „3.1.10.
                           
                           
                              Zöldségfélék, a káposztafélék, a leveles zöldségek, a friss fűszernövények, a gombák és a tengeri algák/moszatok kivételével (27). A burgonya esetében a felső határérték a hámozott burgonyára alkalmazandó.
                           
                           
                              0,10”
                           
                        
                              „3.1.11.
                           
                           
                              Káposztafélék, leveles zöldségek (43) és a következő gombák (27): Agaricus bisporus (közönséges gomba), Pleurotus ostreatus (kagylógomba), Lentinula edodes (Shiitake gomba)
                           
                           
                              0,30”
                           
                        
            
                  2.
               
               
                  A kadmiumra vonatkozó 3.2. szakaszban a 3.2.9., 3.2.15., 3.2.16., 3.2.17. és 3.2.20. pontok helyébe a következő szöveg lép:
                  
                              Élelmiszerek (1)
                           
                           
                              Felső határértékek (mg/kg nedves tömeg)
                           
                        
                              „3.2.9.
                           
                           
                              Rákfélék (26): végtagok és has színhúsa (44). A tarisznyarákok és tarisznyarákszerű rákfélék (Brachyura és Anomura) esetében a végtagok színhúsa.
                           
                           
                              0,50”
                           
                        
                              „3.2.15.
                           
                           
                              Zöldség és gyümölcs, kivéve a leveles zöldségeket, a friss fűszernövényeket, a leveles káposztát, a gombákat, a szárukért termesztett zöldségeket, a gyökérzöldségeket és a burgonyát (27)
                           
                           
                              0,050”
                           
                        
                              „3.2.16.
                           
                           
                              Szárukért termesztett zöldségek, gyökér- és gumós zöldségek, a gumós zeller kivételével (27). A burgonya esetében a felső határérték a hámozott burgonyára alkalmazandó.
                           
                           
                              0,10”
                           
                        
                              „3.2.17.
                           
                           
                              Leveles zöldségek, friss fűszernövények, leveles káposzta, zellerfélék és a következő gombák (27): Agaricus bisporus (közönséges gomba), Pleurotus ostreatus (kagylógomba), Lentinula edodes (Shiitake gomba)
                           
                           
                              0,20”
                           
                        
                              „3.2.20.
                           
                           
                              Kizárólag vagy főként szárított tengeri algákból/moszatokból, tengeri algákból/moszatokból származó termékekből vagy szárított kéthéjú kagylókból álló étrend-kiegészítők (39)
                           
                           
                              3,0”
                           
                        
            
                  3.
               
               
                  A higanyra vonatkozó 3.3. szakaszban a 3.3.1. pont helyébe a következő szöveg lép:
                  
                              Élelmiszerek (1)
                           
                           
                              Felső határértékek (mg/kg nedves tömeg)
                           
                        
                              „3.3.1.
                           
                           
                              Halászati termékek (26), illetve halak színhúsa (24) (25), a 3.3.2. pontban említett fajták kivételével. A rákfélékre vonatkozó felső határérték a végtagok és has színhúsára (44) alkalmazandó. A tarisznyarákok és tarisznyarákszerű rákfélék (Brachyura és Anomura) esetében a végtagok színhúsára alkalmazandó.
                           
                           
                              0,50”
                           
                        
            
                  4.
               
               
                  A dioxinra vonatkozó 5. szakaszban az 5.3. pont helyébe a következő szöveg lép:
                  
                              Élelmiszerek
                           
                           
                              Felső határértékek
                           
                        
                              Dioxinok összege (WHO-PCDD/F-TEQ) (32)
                           
                           
                              Dioxinok és dioxinszerű PCB-k összege (WHO-PCDD/F-PCB-TEQ) (32)
                           
                        
                              „5.3.
                           
                           
                              Hal színhúsa, halászati termékek és azokból készült termékek, az angolna kivételével (25) (34). A rákfélékre vonatkozó felső határérték a végtagok és a has színhúsára (44) alkalmazandó. A tarisznyarákok és tarisznyarákszerű rákfélék (Brachyura és Anomura) esetében a végtagok színhúsára alkalmazandó.
                           
                           
                              4,0 pg/g nedves tömeg
                           
                           
                              8,0 pg/g nedves tömeg”
                           
                        
            
                  5.
               
               
                  A policiklikus aromás szénhidrogénekre vonatkozó 6. szakaszban a 6.1.3. and 6.1.5. pontok helyébe a következő szöveg lép:
                  
                              Élelmiszerek (1)
                           
                           
                              Felső határértékek (mg/kg nedves tömeg)
                           
                        
                              „6.1.3.
                           
                           
                              Füstölt hal színhúsa és füstölt halászati termékek (25) (36), a kéthéjú kagylók kivételével. A füstölt rákfélékre vonatkozó felső határérték a végtagok és a has színhúsára (44) alkalmazandó. A füstölt tarisznyarákok és tarisznyarákszerű rákfélék (Brachyura és Anomura) esetében a végtagok színhúsára alkalmazandó.
                           
                           
                              5,0”
                           
                        
                              „6.1.5.
                           
                           
                              Rákfélék, lábasfejűek, a füstölt termékek kivételével(26). A rákfélékre vonatkozó felső határérték a végtagok és a has színhúsára(44) alkalmazandó. A tarisznyarákok és tarisznyarákszerű rákfélék (Brachyura és Anomura) esetében a végtagok színhúsára alkalmazandó.
                           
                           
                              5,0”
                           
                        
            
                  6.
               
               
                  A táblázat végén található (3) lábjegyzet helyébe a következő szöveg lép:
                  
                     
                                 „(3)
                              
                              
                                 A csecsemők és a kisgyermekek számára készült feldolgozott gabonaalapú élelmiszerekről és bébiételekről szóló, 2006. december 5-i 2006/125/EK bizottsági irányelvben (HL L 339., 2006.12.6., 16. o.) meghatározottak szerint e kategóriában felsorolt élelmiszerek.”
                              
                           
               
            
                  7.
               
               
                  A táblázat végén található (16) lábjegyzet helyébe a következő szöveg lép:
                  
                     
                                 „(16)
                              
                              
                                 Csecsemők és kisgyermekek a 2006/141/EK (HL L 401., 2006.12.30., 1. o.) és a 2006/125/EK irányelvben meghatározottak szerint.”
                              
                           
               
            
                  8.
               
               
                  A táblázat a következő (43) és (44) lábjegyzettel egészül ki:
                  
                              „(43)
                           
                           
                              A leveles zöldségekre vonatkozó felső határértékek a (396/2005/EK rendelet I. mellékletében a 0256000 kódszám alatt szereplő) friss fűszernövényekre nem alkalmazandók.
                           
                        
                              (44)
                           
                           
                              E fogalommeghatározásba nem tartozik bele a rákfélék fejtora (cephalothorax).”